สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 23 กรกฎาคม พ.ศ. 2558 ดัชนีหุ้นไทยปิดตลาด1,447.84จุดเพิ่มขึ้น 0.40 จุดด้วยมูลค่าการซื้อขาย39,970 ล้านบาทอารมณ์ตลาดหุ้นไทยช่วงนี้ต้องการเห็นการเปลี่ยนตัวทีมเศรษฐกิจ ไม่ว่าจะเปลี่ยนจาก “หม่อมอุ๋ย” มาเป็น “สมคิด” หรือเป็นใครก็ช่างเถอะ..แต่อารมณ์ตลาดอยากเห็นการเปลี่ยนแปลง เพราะผิดหวังจากทีมเศรษฐกิจชุดปัจจุบัน ที่ไม่สามารถคืนความสุขให้กับประเทศและตลาดหุ้นไทยได้เลย
23 ก.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 23  กรกฎาคม พ.ศ. 2558 ดัชนีหุ้นไทยปิดตลาด1,447.84จุดเพิ่มขึ้น 0.40 จุดด้วยมูลค่าการซื้อขาย39,970 ล้านบาทอารมณ์ตลาดหุ้นไทยช่วงนี้ต้องการเห็นการเปลี่ยนตัวทีมเศรษฐกิจ ไม่ว่าจะเปลี่ยนจาก “หม่อมอุ๋ย” มาเป็น  “สมคิด” หรือเป็นใครก็ช่างเถอะ..แต่อารมณ์ตลาดอยากเห็นการเปลี่ยนแปลง เพราะผิดหวังจากทีมเศรษฐกิจชุดปัจจุบัน ที่ไม่สามารถคืนความสุขให้กับประเทศและตลาดหุ้นไทยได้เลย
***น่าจับตา BTS-SIRI ควงคู่กันแถลงข่าวแผน 5 ปี ด้วยการเนรมิต 25 โครงการ มูลค่ากว่า 1 แสนล้านบาท เริ่มจากปีนี้ 20,000 ล้านบาท แน่นอนมีเป้าหมายว่าปี 2561 จะมีกำไรกว่า 1,000 ล้านบาท นับว่าเป็นดีลที่น่าสนใจจริงๆ เพราะจะได้เห็นคอนโดมิเนียมแนวรถไฟฟ้าเพิ่มขึ้นอีกไม่น้อยทีเดียว
****หุ้นEA กลับมายืนเหนือ 20 บาท หลังผู้บริหาร..ออกมายืนยันชัดๆ อีกครั้งว่า…กรณีคดีของ “นายชูวงษ์ แซ่ตั๊ง” ไม่เกี่ยวข้องกับบริษัทแต่อย่างใด เป็นเรื่องส่วนในฐานะผู้ถือหุ้นคนหนึ่งเท่านั้น..นั่งยันนอนยันกันถึงขนาดนี้ ใครจะจับไปต่อ “จิ๊กซอว์” อะไรอีก..ก็ไม่รู้จะทำอย่างไรแล้ว
****หุ้น PTTEP บอกตรงๆ เลยว่า “หาทางกลับบ้านไม่เจอ” ซะที ราคาใกล้จะหลุด 90 บาทเข้าไปทุกที เชื่อว่าสถานการณ์หุ้น PTTEP จะเป็นแบบนี้ไปจนกว่า PTTEP จะประกาศงบไตรมาส 2/58 ออกมาให้เห็นกันชัดๆ  ซะทีว่า ที่ประเมินว่ากำไรจะลดฮวบนั้น…มันลดมากซักแค่ไหน..เรียกว่าให้มัน “รู้ดำรู้แดง” กันไปเลย
****แต่สิ่งที่ต้องจับตากันต่อนั่นคือตำแหน่งซีอีโอ PTTEP คนใหม่ที่จะมานั่งแทน “เทวินทร์ วงศ์วานิช” ที่ขยับไปนั่งเก้าอี้ซีอีโอปตท. ว่าไปแล้ว “เพ็ญจันทร์ จริเกษม” ซีเอฟโอที่คุณสมบัติครบครันที่จะขึ้นซีอีโอPTTEP แต่เกษียณปีนี้พอดิบพอดี จึงทำให้PTTEP จะขาดทั้ง CEO และ CFO พร้อมกันเลยทีเดียว…ปัญหาอยู่ที่ใครจะมานั่งในสถานการณ์แบบนี้..เหนื่อยครับเหนื่อยจริงๆ
****มาแล้วครับ…สมาคมโบรกเกอร์ออกมาปรับลดอัตราการเติบโตของกำไรต่อหุ้นบริษัท (EPS Growth) ปีนี้เหลือเติบโต 8-9% จากเดิมประเมินว่าเติบโต 15% โอ้วๆๆๆ…ปรับลดลงจากเดิมเกือบครึ่งแบบนี้ยิ่งสะท้อนให้เห็นชัดเจนยิ่งขึ้นว่าเศรษฐกิจชะลอตัวอย่างชัดเจน..หวังว่า “ทีมเศรษฐกิจชุดใหม่” จะเรียกความเชื่อมั่นกลับมาได้บ้างสักนิดก็ยังดีกว่า “ไม่ทำอะไรกันเลย” แบบนี้  นักลงทุนอยู่ในสภาพการรอคอยและไม่มีโปรเจ็กต์ใดเกิดขึ้นอย่างเป็นรูปธรรมในเชิงปฏิบัติซะที
****ชัดเจนอีกขั้น…ล่าสุดบอร์ดกสทช.มีมติเห็นชอบหลักเกณฑ์การประมูลคลื่น 4G ย่านความถี่ 900 MHz. จำนวน 2 ใบอนุญาต โดยกำหนดราคาตั้งต้นที่ 11,260 ล้านบาทต่อ 1 ใบอนุญาต…จึงทำให้ชัดเจนว่า 11 พ.ย. 58 จะมีการประมูล 4 ใบพร้อมกัน (คลื่นความถี่ 1800 MHz. จำนวน 2 ใบ และคลื่นความถี่ 900 MHz. จำนวน 2 ใบ) ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ“Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!